દિલ્હી એરપોર્ટ મોદી પહોચ્યાં ત્યારે તેમનું એરપોર્ટ પર જ ભવ્ય સ્વાગત કરવામાં આવ્યું હતું. આ તકે પાર્ટી અધ્યક્ષ રાજનાથ સિંહ સાથે નીતિન ગડકરી અને અનંત કુમાર સહિતના નેતાઓ ઉપસ્થિત રહ્યાં હતા. એરપોર્ટ ભવ્ય સ્વાગત કરવામાં આવ્યા બાદ નરેન્દ્ર મોદીનો કાફલો ભાજપ કાર્યલાય તરફ આગળ વધ્યો હતો. ભાજપનો કાફલો જે-જે સ્થળેથી પસાર થઇ રહ્યો હતો, ત્યાં મોટીમાત્રામાં ભાજપના કાર્યકર્તાઓ અને દિલ્હીવાસીઓ હાજર રહ્યાં હતા. કાફલો જ્યાંથી પસાર થઇ રહ્યો હતો, ત્યાં હર હર મોદીના નારા ગુંજી ઉઠ્યા હતા. ભાજપ મુખ્યાલય ખાતે પહોંચ્યા બાદ મોદીએ કાર્યકર્તાઓને સંબોધ્યા હતા અને આ જીતનો શ્રેય કાર્યકર્તાઓને આપ્યો હતો. ભાજપ મુખ્યાલય ખાતે મોદી-મોદીની ગુંજો ઉઠી હતી. મોદી પર ફૂલોથી વરસાદ કરવામાં આવ્યો હતો.